પરીક્ષાની સિઝન ચાલુ જ છે. પરીક્ષા માત્ર બાળકોની નહીં, પરંતુ માતાપિતાની પણ હોય તેવું વર્તાતું હોય છે. બાળકની સાથે-સાથે માતાપિતા પણ ટેન્શન અને સ્ટ્રેસ અનુભવે છે. છેલ્લી ઘડીએ બાળકોને વાંચવાનું રહી જાય છે તો ક્યારેક વાંચેલંુ યાદ રહેતું નથી. ક્યારેક બાળકોને સ્ટ્રેસના લીધે તાવ પણ આવી જાય છે. તો રાતોના ઉજાગરાના લીધે ક્યારેક શરદી ઉધરસ પણ થઈ જાય છે. પરીક્ષા દરમિયાન માતાપિતાની સાથે-સાથે બાળકોએ પણ સ્વસ્થ રહેવું જરૃરી છે. જો બાળકોને પરીક્ષા ભારરૃપ લાગવા લાગે તો તેઓ સ્ટ્રેસમાં આવી જાય છે અને ગમે તેટલું વાંચે તો પણ પરીક્ષામાં ગરબડ થઈ જતી હોય છે. સૌથી પહેલાં તો પરીક્ષામાં શાંતિ અને સ્વસ્થતા જાળવવાની જરૃર છે. મગજમાં જાતજાતના વિચારો ન આવે તે માટે મગજને ફ્રેશ રાખવું પણ જરૃરી છે.